da en en en fr de da id da nb da nb da da da da da da en en
Mange dygtige brødre - Svanholm Cricketklub
Tirsdag d. 9. august 2016 kl. 10:34 af Henrik Pfaff
Vore ungdoms spillere er i vidt omfang kommet i form af brødre. Fra de senere årgange har vi Mads og Jonas Henriksen, Saad, Saif og Sami Ahmad – foruden et vi har tvillinger på drengeholdet Wahid og Rehman – og så til dagens historie de to brødre Mahmood Musa og Abdullah.
Abdullah med bolden og Musa Mahmood med bat
De er netop vendt hjem fra en international drengeturnering på Guernsey, hvor foruden værtsnationen deltog Danmark, Jersey og Holland.
Drengene havde forinden spillet nogle skrækkelige opvarmningskampe mod Holland i Husum, så vi anbefalede vores egen Zishan Shah, der skulle være træner sammen med landstræner Jeremy Bray, at tage nogle beroligende piller med.
Men de trodsede alle spådomme og vandt over de to Ø-stater og blev altså nr. to efter Holland.
Sejren i sidste kamp mod Guernsey skyldtes ikke mindst de to Svanholm topscorere Musa Mahmood (58) og Zeshan Aslam (40).
Og nu kommer vi til brødrene: Abdullah Mahmood blev turneringens i særklasse bedste - og mest gærdetagende - kaster med 11 gærder for 78. Han kaster legspinnere og gør det med stor præcision. Lillbror Musa er nu heller ikke tabt bag en vogn som kaster – medium pace - og tog i alt 5 gærder for 58.
Abdullah er 1. års dreng og Musa er fortsat lilleput, så 1. holdspillerne kan vente et par år, før de skal føle sig truet